

Številka: 0132-32/2024/3

Ljubljana, 26. november 2024

**ZAPISNIK**

30. redne seje Sveta za radiodifuzijo (v nadaljevanju: Svet), ki je bila v torek, 22. oktobra 2024, ob 16. uri, na sedežu Sveta, Stegne 7, v Ljubljani

Prisotni člani Sveta:

dr. Jurij Franc Tasič – predsednik,

Gorazd Škrabar – namestnik predsednika,

Jernej Markič,

Igor Vovk,

Matevž Vrhovšek.

Prisotni iz vabljenih organov:

mag. Marko Mišmaš (direktor AKOS)

Tomaž Gorjanc (AKOS),

Janja Varšek (AKOS)

Mateja Grmek – sekretarka Sveta (AKOS),

Ostali vabljeni in prisotni predstavniki zainteresirane javnosti:

Pooblaščenca družbe United Media S. à. r. l. (*prisotnost na seji ob 16.24 uri pri 3. točki seje*).

Seja se je pričela ob 16.08 uri.

**Uvod:**

Sejo je vodil predsednik Sveta za radiodifuzijo, dr. Jurij Franc Tasič, ki je na začetku seje pozdravil vse prisotne ter uvodoma ugotovil, da je Svet ob prisotnosti petih članov sklepčen.

**K točki 1.: Določitev dnevnega reda 30. redne seje Sveta – predlog v sprejem**

Posebne razprave k točki ni bilo.

Predsednik Sveta je predlagal sprejetje naslednjega sklepa:

**Sklep 1:**

**Potrdi se v sklicu predlagani dnevni red 30. redne seje Sveta za radiodifuzijo.**

**Potrjen dnevni red:**

1. **Določitev dnevnega reda 30. redne seje Sveta – predlog v sprejem;**
2. **Potrditev zapisnika 29. redne seje Sveta – predlog v sprejem;**
3. **Prejeta vloga družbe United Media S. à. r. l. za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju gospodarske družbe ASPN, storitveno podjetje d.o.o., izdajateljice televizijskih programov ŠPORT TV, ŠPORT TV (2) in ŠPORT TV (3) – v predhodno mnenje;**
4. **Prejeti vlogi pravne osebe ELTA INVEST d.o.o. za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju izdajateljic radijskih programov, v družbi Radio Capris d.o.o. in v družbi HIT FM, medijske storitve d.o.o. – v predhodno mnenje;**
5. **Seznam pomembnejših dogodkov za televizijski prenos – obravnava;**
6. **Javni posvet o prihodnosti radia - obravnava;**
7. **Razno.**

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 2.: Potrditev zapisnika 29. redne seje Sveta – predlog v sprejem**

Predsednik Sveta za radiodifuzijo je uvodoma povzel sprejete sklepe Sveta za radiodifuzijo na 29. redni seji Sveta in povabil prisotne člane k morebitnim pripombam. Posebne razprave k točki in pripomb na besedilo zapisnika ni bilo.

Predsednik Sveta je predlagal sprejetje naslednjega sklepa:

**Sklep 2:**

**Potrdi se zapisnik 29. redne seje Sveta za** **radiodifuzijo v predloženem besedilu.**

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 3.: Prejeta vloga družbe United Media S. à. r. l. za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju gospodarske družbe ASPN, storitveno podjetje d.o.o., izdajateljice televizijskih programov ŠPORT TV, ŠPORT TV (2) in ŠPORT TV (3) – v predhodno mnenje**

*Ob 16.24 uri k točki 3. pristopita pooblaščenca družbe United Media S. à. r. l.*

Pri tej točki sta pristopila pooblaščenca družbe United Media S. à. r. l. Člani Sveta so izpostavili vprašanje trženja oglasnega prostora v Sportklub televizijskih programih ter opažene razpise za delovna mesta (na primer razpis za digitalnega strokovnjaka), iz katerih bi lahko bilo sklepati, da se družba CAS MEDIA d.o.o., ukvarja tudi z oglaševanjem oziroma z izdelavo oglasov in ne le trženjem oglasnega prostora). Svet želi vedeti, da družba CAS MEDIA d.o.o. resnično in dejansko opravlja samo dejavnost, za katero družba United Media S. à. r. l.,ki je 100 odstotna lastnica družbe CAS MEDIA d.o.o., trdi, da jo opravlja. 60. člen ZMed namreč določa nezdružljivost opravljanja oglaševalske ter radijske in televizijske dejavnosti.

Predsednik Sveta je predlagal sprejetje naslednjega sklepa:

**Sklep 3:**

**Svet za radiodifuzijo pripravi pisna vprašanja za vložnika United Media S. à. r. l. in vložnika zaprosi za pisni odgovor ter odločanje o mnenju k izdaji predhodnega soglasja vložniku, United Media S. à. r. l., za pridobitev deleža v izdajateljici televizijskih programov ŠPORT TV, ŠPORT TV (2) in ŠPORT TV (3), družbi ASPN, storitveno podjetje, d.o.o. prestavi na prihodnjo sejo.**

**Obrazložitev:**

Svet za radiodifuzijo (v nadaljnjem besedilu: Svet) je od Ministrstva za kulturo dne 12. 9. 2024 prejel dopis in vlogo družbe United Media S. à. r. l., Rue Jean Monnet 6, 2180 Luxembourg, za izdajo predhodnega soglasja za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju izdajateljice televizijskih programov ŠPORT TV, ŠPORT TV (2) in ŠPORT TV (3), družbi ASPN, storitveno podjetje, d.o.o., Poljanski nasip 8, 1000 Ljubljana, ter pripadajočo dokumentacijo, nato pa dne 18. 9. 2024 še dodatni odgovor vlagatelja z dne 16. 9. 2024 na dopis Ministrstva za kulturo.

Svet je ocenil, da glede na podatke iz prejete dokumentacije in glede na določbe ZMed lahko obstajajo zadržki za podajo soglasja k nameravani pridobitvi deleža. Zaradi kompleksnosti zadeve in novo ugotovljenih dejstev je Svet odločil, da od vložnika pridobi dodatne informacije in odločanje o zadevi prestavi na prihodnjo sejo oziroma do prejema odgovora.

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 4.: Prejeti vlogi pravne osebe ELTA INVEST d.o.o. za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju izdajateljic radijskih programov, v družbi Radio Capris d.o.o. in v družbi HIT FM, medijske storitve d.o.o. – v predhodno mnenje**

Svet za radiodifuzijo je s strani Ministrstva za kulturo dne 7. 10. 2024 in dne 9. 10. 2024 v obravnavo prejel dve vlogi za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju gospodarske družbe, izdajateljice radijskega programa, v predhodno mnenje, ter pripadajočo dokumentacijo, in sicer:

- dne 7. 10. 2024 vlogo družbe ELTA INVEST, d.o.o., za pridobitev pravic v družbi HIT FM, medijske storitve, d.o.o., izdajateljici radijskega programa Radio Hit in

- dne 9. 10. 2024 vlogo družbe ELTA INVEST d.o.o., za pridobitev pravic v družbi Radio Capris d.o.o., izdajateljici radijskega programa Radio Capris.

Predsednik Sveta je predlagal sprejetje naslednjih sklepov:

**Sklep 4.1:**

Svet za radiodifuzijo daje Ministrstvu za kulturo pozitivno predhodno mnenje k izdaji predhodnega soglasja vložniku ELTA INVEST, d.o.o., za pridobitev deleža v izdajateljici radijskega programa Radio HIT, družbi HIT FM, medijske storitve d.o.o.

Obrazložitev:

Svet za radiodifuzijo (v nadaljnjem besedilu: Svet) je od Ministrstva za kulturo dne 7. 10. 2024 prejel vlogo družbe ELTA INVEST, d.o.o., Prešernova cesta 4B, 6310 Izola, za izdajo predhodnega soglasja za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju izdajateljice radijskega programa RADIO HIT, družbi HIT FM medijske storitve, d.o.o., Cesta v Mestni log 1, 1000 Ljubljana, ter pripadajočo dokumentacijo. Svet je ocenil, da glede na podatke iz prejete dokumentacije ter prejeta pojasnila vložnika ne obstajajo utemeljeni zadržki za podajo soglasja k nameravani pridobitvi deleža, zato je odločil tako, kot izhaja iz izreka sklepa.

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**Sklep 4.2:**

**Svet za radiodifuzijo daje Ministrstvu za kulturo pozitivno predhodno mnenje k izdaji predhodnega soglasja vložniku ELTA INVEST, d.o.o., za pridobitev deleža v izdajateljici radijskega programa Radio Capris, družbi Radio Capris d.o.o.**

Obrazložitev:

Svet za radiodifuzijo (v nadaljnjem besedilu: Svet) je od Ministrstva za kulturo dne 9. 10. 2024 prejel vlogo družbe ELTA INVEST, d.o.o., Prešernova cesta 4B, 6310 Izola, za izdajo predhodnega soglasja za pridobitev več kot dvajset odstotkov lastninskega ali upravljavskega deleža oziroma deleža glasovalnih pravic v premoženju izdajateljice radijskega programa Radio Capris, družbi Radio Capris, d.o.o., Pristaniška ulica 4, 6000 Koper, ter pripadajočo dokumentacijo. Svet je ocenil, da glede na podatke iz prejete dokumentacije ne obstajajo utemeljeni zadržki za podajo soglasja k nameravani pridobitvi deleža, zato je odločil tako, kot izhaja iz izreka sklepa.

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 5.: Seznam pomembnejših dogodkov za televizijski prenos – obravnava**

Svet se je seznanil z odgovorom, ki ga je prejel s strani Ministrstva za gospodarstvo, turizem in šport, Direktorata za šport. V zvezi z navedenim Svet predlaga, da se pri tej temi na naslednjo sejo povabi tudi predstavnika Direktorata za šport. Na seji je potekala krajša razprava med člani Sveta glede nekaterih podatkov, s katerimi Svet ne razpolaga in ki jih Svet ni uspel pridobiti. Svet je razpravljal tudi o nadaljnjih korakih glede seznama pomembnejših dogodkov in izvedbe drugega kroga javnega posveta.

Pri tej točki sklep ni bil predlagan.

**K točki 6.:** **Javni posvet o prihodnosti radia**

Svet za radiodifuzijo se je seznanil z aktivnostmi v zvezi z javnim posvetom o prihodnosti radia, ki bo potekal dne 15. 11. 2024, s predvidenimi temami in predavatelji. Svet je razpravljal tudi o nadaljnji organizaciji dogodka, o naročilu cateringa in imenovanju organizacijskega odbora, ki bo skrbel za nadaljnjo organizacijo dogodka ter o obveščanju javnosti.

Predsednik Sveta je predlagal sprejetje naslednjih sklepov:

**Sklep 6.1:**

**Svet za radiodifuzijo (v nadaljevanju: Svet) sprejme sklep, da se imenuje delovna skupina kot organizacijski odbor za javni posvet o prihodnosti radia. V organizacijski odbor Svet imenuje člana Sveta g. Jerneja Markiča in g. Matevža Vrhovška, sekretarko Sveta Matejo Grmek in dr. Blaža Mazija kot predstavnika Ministrstva za kulturo.**

Obrazložitev:

Z namenom aktivne organizacije dogodka Javni posvet o prihodnosti radia, ki bo potekal dne 15. novembra 2024 v prostorih Ministrstva za kulturo, se oblikuje organizacijski odbor tako, da se imenuje delovna skupina, ki skrbi za podrobnosti organizacije dogodka.

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**Sklep 6.2:**

**Svet sprejme sklep, da se za Javni posvet o prihodnosti radia naroči catering za do največ 50 oseb.**

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**Sklep 6.3:**

**Svet sprejme sklep, da se na Javni posvet o prihodnosti radia povabi direktorja AKOS in ministrico za kulturo.**

Sklep je bil sprejet soglasno s 5 glasovi članov Sveta ZA in 0 glasovi proti. 0 članov se je glasovanja vzdržalo.

**K točki 7.: Razno**

Svet je pod točko 7. sprejel sklepa o mesečnih nagradah in potnih stroških ter potrdil datum 31. redne seje.

Oba sklepa pod to točko sta bila sprejeta soglasno s po 5 glasovi članov Sveta ZA in 0 glasovi proti. 0 članov se je glasovanja vzdržalo.

Seja se je zaključila ob 18.40.

Zapisnik pripravila:

Mateja Grmek dr. Jurij Franc Tasič

Sekretarka Sveta za radiodifuzijo Predsednik Sveta za radiodifuzijo

Vročiti:

* Ministrstvo za kulturo, Maistrova ulica 10, 1000 Ljubljana – po e-pošti;
* Agencija za komunikacijska omrežja in storitve RS, Stegne 7, 1000 Ljubljana – po e-pošti;
* javna objava na spletni strani Sveta za radiodifuzijo.